Съдържание
Индекс 🔎︎

# Форматиране

С командите от това меню можете да форматирате оформлението и съдържанието на документа.

## Изчистване на прякото форматиране

Премахва от селекцията прякото форматиране и форматирането чрез знакови стилове.

## Знак

Променя шрифта и шрифтовия формат на избраните знаци.

## Абзац

Променя формата на текущия абзац, например отстъпите и подравняването.

## Водачи и номерация

Добавя номерация или водачи в текущия абзац и ви позволява да редактирате форматирането на номерацията или водачите.

## Смяна на регистъра

Сменя регистъра на избраните знаци. Ако курсорът е в дума и не е избран текст, думата се счита за текуща селекция.

## Позиция и размер

Оразмерява, мести, върти или накланя избрания обект.

## Линия

Задава настройки за формата на избраната линия.

## Област

Задава свойствата за запълване на избрания графичен обект.

## Текст

Задава свойствата на оформлението и закотвянето на текст в избран графичен или текстов обект.

## Дизайн на кадър

Показва диалоговия прозорец Дизайн на кадър, в който можете да изберете схема за оформление на текущия кадър. Обектите от готовия дизайн на кадър се вмъкват зад обектите в текущия кадър.

## Оформление на кадър

Отваря подменю с оформления на кадър.

## Интерактивност

Определя как се държи избраният обект, когато щракнете върху него по време на прожекция.

## Групиране

Групира избраните обекти, така че да могат да бъдат местени и форматирани като един обект.